BASES PARA A CONCESIÓN DE SUBVENCIÓNS ÁS CONFRARÍAS DE PESCADORAS E PESCADORES, Á FEDERACIÓN DE CONFRARÍAS E ÁS AGRUPACIÓNS DE MARISCADORAS DA PROVINCIA DE PONTEVEDRA PARA INVESTIMENTOS DURANTE O EXERCICIO 2019
ADMINISTRACIÓN LOCAL — Provincial — Deputación Provincial (Subvencións e axudas, 27/02/2019)

A Deputación de Pontevedra establece o procedemento de concesión de axudas ás confrarías de pescadoras e pescadores, a federación de confrarías e agrupacións de mariscadoras da provincia de Pontevedra para financiar investimentos que melloren os servizos que desenvolvan no ano 2019, que se rexerán por estas Constitúe o obxecto destas bases definir o conxunto de condicións e o proceso que se seguirá para a concesión de subvencións ás confrarías de pescadoras e pescadores, á federación de confrarías e ás agrupacións de mariscadoras da provincia de Pontevedra que outorgue a Deputación, segundo os principios de obxectividade e concorrencia competitiva. As accións que apoien as confrarías, a federación de confrarías e as agrupacións de mariscadoras en proxectos e actuacións que teñan como obxecto: a) A comercialización e valorización das producións b) A formación técnica e o asesoramento para o desenvolvemento da actividade das confrarías e a federación de confrarías c) A divulgación e posta en uso das novas tecnoloxías, as enerxías renovables e o aforro enerxético d) O material para a vixilancia das producións e) Os investimentos para a mellora dos servizos prestados: Estas axudas contan cun crédito total de douscentos cincuenta mil (250.000,00) euros e convócanse con cargo á aplicación orzamentaria 19/410.4150.789.02. A porcentaxe subvencionable do orzamento de gastos financiables será de entre o 20 % e o 80 %, sen prexuízo de que sexan compatibles con outras axudas recibidas doutros organismos, e a súa concorrencia en ningún caso poderá superar o custo total do investimento. Importe do orzamento de gastos da actividade: un máximo de 60.000,00 € Importe da subvención: un mínimo de 600 € e un máximo de 30.000,00 € Non serán obxecto de subvención nesta convocatoria as seguintes actividades: a) O importe do IVE non se considerará gasto subvencionable cando sexa susceptible de recuperación ou compensación pola entidade segundo o artigo 31.8 da Lei 38/2003, de 17 de novembro, xeral de subvencións (LXS) b) Os gastos referidos a investimentos que non se correspondan cos obxectivos da convocatoria c) As actuacións que non teñan como fin a prestación de servizos ás persoas asociadas Poderán solicitar estas axudas as confrarías de pescadoras e pescadores, a Federación Provincial de Confrarías e as agrupacións de mariscadoras da provincia de Pontevedra que reúnan os seguintes requisitos: a) Estar legalmente constituídas b) Desenvolver as súas actividades no ámbito territorial da provincia de Pontevedra O prazo para presentar as solicitudes será de 30 días naturais contados desde o día seguinte ao da publicación desta convocatoria e do seu extracto no Boletín Oficial da Provincia de Pontevedra (BOPPO). As solicitudes presentaranse obrigatoriamente por medios electrónicos a través do formulario normalizado, dispoñible na sede electrónica da Deputación de Pontevedra (https://sede.depo. gal). Se algunha das persoas interesadas presenta a súa solicitude presencialmente requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realizase a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: En caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, en caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. As entidades interesadas deberán achegar coa solicitude a seguinte documentación: a) Memoria descritiva do investimento que se realice na que se especifiquen as características técnicas dos equipamentos, obras ou estudos técnicos, ou outros b) Orzamento asinado e detallado da actividade ou investimento para realizar c) Cando o importe do gasto subvencionable supere a contía de corenta mil (40.000,00) euros, no suposto de execución de obras, ou de quince mil (15.000,00) euros, no caso de subministracións de bens de equipo, a entidade beneficiaria deberá solicitar, como mínimo, tres ofertas de diferentes empresas provedoras con carácter previo á contratación do compromiso para a prestación do servizo ou a entrega do ben, salvo que o gasto se realizase con anterioridade á solicitude da axuda (artigo 31.3 da LXS). Esta situación deberase acreditar no expediente da subvención concedida d) En caso de creación de postos de traballo, unha declaración responsable da persoa representante legal da entidade na que figuren os datos das novas persoas empregadas En caso de defecto, erro ou ausencia na presentación da documentación á que se refire esta base ou incumprimento do previsto no artigo 66 da Lei 39/2015, de 1 de outubro, do procedemento administrativo común das administracións públicas (LPACAP), requiriráselle á entidade interesada que emende as faltas no prazo máximo de 10 días hábiles, indicando que, de non facelo, se terá por desistida a súa solicitude, tras resolución previa que deberá ser ditada nos termos previstos no artigo 21 da LPACAP. a) Para todas as actuacións — Memoria explicativa, que conterá: — Compromiso de manter a adscrición do ben aos fins que motivaron a concesión da subvención por un prazo mínimo de cinco anos no caso de bens inscribibles nun rexistro público ou de dous anos no resto de bens inventariables b) En caso de realización de obras — Resumo do orzamento de execución por capítulos ou memoria valorada. Na xustificación do gasto, de ser legalmente necesario, requirirase a achega do proxecto técnico En caso de que os proxectos de obras estean divididos en fases deben especificar a programación total, coa indicación do número de fases, o importe e o calendario de realización. As sucesivas propostas que se expoñan deberán numerarse por fases coa indicación das xa executadas. Deberá acreditarse tamén que cada unha das fases subvencionadas é susceptible de utilización independente — Acreditación da titularidade do ben sobre o que se vai realizar o investimento ou un acordo de cesión, no seu caso — Compromiso de solicitar a licenza ou as autorizacións preceptivas — En caso de que as obras superen os 50.000,00 € presentarase unha reportaxe fotográfica do estado actual, segundo o establecido no artigo 15.5 da Ordenanza xeral de subvencións da Deputación Todos os trámites administrativos que as persoas interesadas deban realizar durante a tramitación deste procedemento deberán realizarse electronicamente a través do modelo “instancia xenérica”, dispoñible en https://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, en caso de non facelo, se terá por desistida a súa solicitude, que se arquivará sen máis trámites. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través de Carpeta Ciudadana e de Dirección Electrónica Habilitada única. Ambos sistemas son accesibles desde https://sede.depo. gal. As notificacións entenderanse practicadas no momento no que se produza o acceso ao seu contido, entendéndose rexeitada cando transcorresen 10 días naturais desde a posta á disposición da notificación sen que se acceda ao seu contido. O sistema remitiralle ás persoas interesadas avisos da posta á disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. a) Número de socias e socios (ata 20 puntos) b) Postos de traballo derivados da axuda solicitada, detallados na memoria (ata 20 puntos) c) Porcentaxe de mulleres que integran os órganos reitores da entidade solicitante (ata 25 puntos) d) Adecuado cumprimento e xustificación de anteriores subvencións recibidas (ata 20 puntos) e) Proxectos innovadores (ata 10 puntos) f) Investimentos en proxectos para as mariscadoras (ata 10 puntos) A instrución do procedemento de concesión de subvencións correspóndelle á xefa do Servizo de Medio Ambiente, quen realizará de oficio todas as actuacións que estime necesarias para a determinación, coñecemento e comprobación dos datos, e comprenderá as seguintes actividades ou fases: a. Informe-proposta no que figure a valoración das solicitudes segundo os criterios da base décima e onde explique o sistema seguido b. Informe de fiscalización de Intervención de todos os expedientes e do informe-proposta de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da LXS Posteriormente a comisión de valoración realizará un estudo do informe-proposta da xefa do servicio das solicitudes de subvención, órgano colexiado composto por: Presidente: o deputado delegado da área de Medio Ambiente Vogais: dúas persoas integrantes do equipo técnico do Servizo de Medio Ambiente e unha do equipo técnico do Servizo de Intervención Secretaria ou secretario: unha ou un funcionario do Servizo de Medio Ambiente que actuará sen voto A comisión de valoración poderá: 1.—Solicitar cantos informes estime necesarios para resolver 2.—Emitir un informe con respecto ás solicitudes de subvención Finalmente, a proposta de resolución elevarase para a súa aprobación definitiva á Xunta de Goberno segundo o disposto nas Bases de execución do Orzamento provincial e a lexislación vixente. A resolución do procedemento notificaráselles ás entidades interesadas conforme o previsto no artigo 40 da LPACAP. Transcorridos 6 meses a partir do día seguinte ao da finalización do prazo de presentación da solicitude sen notificarse a resolución as entidades interesadas estarán lexitimadas para entender como desestimada a solicitude de subvención por silencio administrativo. As entidades beneficiarias da subvención poderán solicitar a modificación da resolución de concesión sempre que non se varíe a finalidade da axuda, non se altere o orzamento e non se danen dereitos doutras entidades, e axustaranse ao establecido no artigo 64 do Regulamento da LXS (R. d. 887/2006, de 21 de xullo) e no artigo 16 da Ordenanza xeral de subvencións da Deputación de Pontevedra. A solicitude de modificación deberá estar suficientemente xustificada e presentarse no prazo de 1 mes desde a notificación da concesión da axuda. Unha vez notificada a aprobación das axudas concedidas e realizado o investimento ou a actividade, sempre antes do 31 de decembro de 2019, as entidades beneficiarias deberán xustificalas antes do 31 de marzo de 2020. O prazo para a execución das actuacións e investimentos poderá prorrogarse ata un máximo de 3 meses por acordo expreso do órgano competente previa solicitude por parte das entidades interesadas, que debe ser anterior á finalización do prazo. Naqueles casos nos que se conceda a ampliación do prazo de execución terán 3 meses para a xustificación desde que finalice o novo prazo de execución. Aprobadas as axudas, cos informes previos de Intervención, aboaránselles ás entidades solicitantes previa xustificación das accións realizadas, que deberán desenvolverse tendo en conta o establecido no artigo 30 da LXS e no artigo 24 da Ordenanza xeral de subvencións da Deputación, relativa á xustificación das subvencións públicas. Os gastos xustificados deberán axustarse aos conceptos incluídos no orzamento inicial, sen que se aboe máis que o importe xustificado co límite da subvención concedida, e establecerase unha porcentaxe de desviación máxima no custo dos diferentes conceptos da actividade subvencionada con respecto ao orzamento inicial pormenorizado (que non debe superar o 20 %). Para o pagamento da subvención terase en conta o seguinte: a) En caso de que se xustifique o 100 % do orzamento subvencionado aboarase a totalidade da subvención b) En caso de que se xustifique un gasto inferior ao 100 % aboarase a parte proporcional O pagamento efectuarase por transferencia á conta bancaria indicada pola entidade. Para cobrar a subvención as entidades perceptoras deberán presentar obrigatoriamente por medios electrónicos a través do modelo “instancia xenérica”, dispoñible en https://sede.depo. gal, a seguinte documentación: a) Conta xustificativa dos gastos asinada pola persoa representante legal da entidade beneficiaria, na que se determinará o custo do gasto total da finalidade subvencionada e se detallarán as facturas ou documentos con valor probatorio no ámbito mercantil e administrativo e que se poña de relevo que os gastos que figuran nesta conta xustificativa se aplicaron á finalidade para a que foi concedida a axuda b) Xustificación, con facturas ou documentos análogos con valor probatorio no ámbito mercantil e administrativo, polo importe da subvención concedida, que indique cada factura, o número de unidades, os seus prezos unitarios, o custo total de cada unidade e o selo da empresa provedora do servizo c) Acreditación da debida divulgación do financiamento por parte da Deputación da actividade ou do investimento subvencionado d) Entrega da memoria xustificativa na que se detalle a consecución dos obxectivos previstos e) En caso de creación de novos postos de traballo presentaranse os documentos TC2 das persoas traballadoras antes e despois de realizar o investimento f) Xustificación dos ingresos ou do financiamento obtido para a mesma finalidade g) Para cobrar a axuda concedida a entidade perceptora deberá estar ao corrente das súas obrigas fiscais coa Axencia Estatal Tributaria, coa Axencia Tributaria de Galicia (ATRIGA), coa Seguridade Social e coa Deputación de Pontevedra, situación que determinará de oficio a propia institución provincial Os gastos que figuren na conta xustificativa aboaránselles ás empresas provedoras preferiblemente antes da presentación da xustificación da subvención e, en todo caso, no prazo máximo de 1 mes desde a percepción dos fondos. O gasto non pagado ou pagado fóra deste prazo non se considerará subvencionable. As entidades beneficiarias das subvencións provinciais deben empregar, con carácter xeral, formas de pagamento que poidan acreditarse mediante un documento expedido por unha entidade financeira no que se identifiquen a entidade ou persoa beneficiaria, o importe e a data de pagamento (tarxetas de crédito ou débito, talóns nominativos, transferencias bancarias etc.) e, excepcionalmente, poderá empregarse o pagamento en metálico cando non sexa posible doutra forma. O incumprimento desta disposición para algún gasto implicará que este se considere non subvencionable sempre que supere o importe de novecentos (900,00) euros. O persoal técnico do Servizo de Medio Ambiente do organismo provincial velará por que se cumpran as condicións que se esixen para a concesión das subvencións e para que se realicen correctamente as actuacións previstas. Para iso, realizaranse as inspeccións e comprobacións oportunas e reflectirase no resultado do correspondente informe. Tamén se solicitará a información que se considere necesaria sobre as entidades beneficiarias das axudas. Unha vez vencido o prazo de xustificación sinalado na base 10.ª sen que a entidade beneficiaria presente a documentación xustificativa o Servizo de Medio Ambiente requiriralle que a entregue no prazo improrrogable de 15 días. O feito de non presentar a documentación neste prazo suporá a perda da subvención e demais responsabilidades previstas na LXS. Contra estas bases e as resolucións administrativas que se adopten na súa execución poderá interpoñerse un recurso potestativo de reposición ante o órgano que as ditou no prazo de 1 mes; se transcorre este período de tempo sen recibir resposta entenderase como desestimado. Neste caso poderá interpoñerse un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de 2 meses. Igualmente contra esta resolución tamén poderá interpoñerse directamente un recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entenda desestimado. Para o non disposto nestas bases rexerán as de execución do vixente Orzamento xeral da Deputación, a Ordenanza xeral de subvencións, a LXS e demais normativa de pertinente aplicación. Estas bases reguladoras publicaranse no BOPPO e en https://sede.depo. gal. Por outra parte, de conformidade co previsto nos artigos 17.3. b) e 20.8. a) da LXS remitirase o texto da convocatoria á Base de Datos Nacional de Subvencións para a súa publicación nela, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha do procedemento en https://sede.depo. gal. Os datos persoais recollidos neste procedemento serán obxecto de comunicación ás administracións públicas no exercicio das súas propias competencias, ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos.